text: trompe l'œil
  
  publiceret: 2017-02-23 15:25:48+01:00
  Trompe l'œil, illusionsmaleri, billede med en stærkt naturtro, fotografisk realistisk gengivelse af motivet.
  Trompe l'œil kendes fra antikkens malerkunst, hvor det berettes om Zeuxis, at han malede druer så naturtro, at fuglene søgte at æde dem.
  Denne illusionistiske udtryksform dyrkedes senere, især i 1600-tallets hollandske stillebenmaleri; i moderne dansk maleri benyttes formen bl.a. af Niels Strøbek.
  Se også intarsia.